smcproject/ml-wiki-sentences huggingface dataset:
കൂടാതെ, ഒരു തിമിംഗല തുറമുഖമെന്ന നിലയിൽ നാൻടുക്കറ്റിലെ നാവികരുടെ ഭാര്യമാർ, അവരുടെ ഭർത്താക്കന്മാർ കടലിൽ ആയിരിക്കുമ്പോൾ മാസങ്ങളോളം, അല്ലെങ്കിൽ ചിലപ്പോൾ വർഷങ്ങളോളം വീട്ടിൽ സ്വയം കാര്യങ്ങൾ കൈകാര്യം ചെയ്യാറുണ്ടായിരുന്നു, അങ്ങനെ ദ്വീപിൽ സ്വാതന്ത്ര്യത്തിന്റെയും തുല്യതയുടെയും അന്തരീക്ഷം വളർന്നു.
എലിസബത്ത് ഗാർഡ്നർ സ്മാൾ സ്കൂളിൽ ചേർന്നതിനുശേഷം, മിച്ചൽ പിതാവ് വില്യം മിച്ചൽ ആദ്യത്തെ പ്രിൻസിപ്പൽ ആയിരുന്ന നോർത്ത് ഗ്രാമർ സ്കൂളിൽ ചേർന്നു.
ആ സ്കൂൾ സ്ഥാപിതമായി രണ്ട് വർഷങ്ങൾക്ക് ശേഷം, മിച്ചലിന് 11 വയസ്സുള്ളപ്പോൾ, അവരുടെ പിതാവ് ഹോവാർഡ് സ്ട്രീറ്റിൽ സ്വന്തമായി ഒരു സ്കൂൾ സ്ഥാപിച്ചു.
അവിടെ അവർ ഒരു വിദ്യാർത്ഥിനിയും അതോടൊപ്പം പിതാവിന്റെ അദ്ധ്യാപക സഹായിയും ആയിരുന്നു.
വീട്ടിൽ, മിച്ചലിന്റെ പിതാവ് തന്റെ വ്യക്തിഗത ദൂരദർശിനി ഉപയോഗിച്ച് അവരെ ജ്യോതിശാസ്ത്രം പഠിപ്പിച്ചു.
12 1/2 വയസ്സുള്ളപ്പോൾ, 1831 ൽ സൂര്യഗ്രഹണത്തിന്റെ കൃത്യമായ നിമിഷം കണക്കാക്കാൻ അവർ പിതാവിനെ സഹായിച്ചു.
അവരുടെ പിതാവിന്റെ സ്കൂൾ അടച്ച ശേഷം അവർ 16 വയസ്സുവരെ യൂണിറ്റേറിയൻ മന്ത്രി സൈറസ് പിയേഴ്സിന്റെ യുവതികൾക്കുള്ള സ്കൂളിൽ ചേർന്നു.
പിന്നീട്, 1835 -ൽ സ്വന്തം സ്കൂൾ തുറക്കുന്നതിനുമുമ്പ് വരെ അവർ പിയേഴ്സിന്റെ അധ്യാപക സഹായിയായി ജോലി ചെയ്തു.
മിച്ചൽ പരീക്ഷണാത്മക അധ്യാപന രീതികൾ വികസിപ്പിച്ചെടുത്തു.
പ്രാദേശിക പൊതു വിദ്യാലയങ്ങൾ പോലും കറുത്തവർക്കും വെള്ളക്കാർക്കുമായി വേർതിരിക്കപ്പെട്ടിരുന്ന കാലത്ത് വെള്ളക്കാരല്ലാത്ത കുട്ടികളെ സ്വന്തം സ്കൂളിൽ പ്രവേശിപ്പിക്കാൻ അവർ തീരുമാനിച്ചു.
1836 -ൽ നാന്റക്കറ്റ് ഏഥീനിയത്തിന്റെ ആദ്യ ലൈബ്രേറിയനായി പ്രവർത്തിക്കാൻ തുടങ്ങിയ മിച്ചൽ, 20 വർഷം ഈ സ്ഥാനം വഹിച്ചു.
സ്ഥാപനത്തിന്റെ പരിമിതമായ പ്രവർത്തന സമയം, യുഎസ് കോസ്റ്റ് സർവേയ്ക്കായി ജ്യോതിശാസ്ത്ര നിരീക്ഷണങ്ങളുടെയും ഭൂമിശാസ്ത്രപരമായ കണക്കുകൂട്ടലുകളുടെയും ഒരു പരമ്പരയിൽ പിതാവിനെ സഹായിക്കാനും സ്വന്തം വിദ്യാഭ്യാസം തുടരാനും അവരെ പ്രാപ്തയാക്കി.
മിച്ചലും അച്ഛനും പസഫിക് ബാങ്ക് കെട്ടിടത്തിന്റെ മേൽക്കൂരയിൽ നിർമ്മിച്ച ഒരു ചെറിയ നിരീക്ഷണാലയത്തിൽ സർവ്വേ നൽകിയ നാല് ഇഞ്ച് ഇക്വറ്റേറിയൽ ദൂരദർശിനി ഉപയോഗിച്ച് വാനനിരീക്ഷണം നടത്തി.
നെബുലകളും ഇരട്ട നക്ഷത്രങ്ങളും തിരയുന്നതിനു പുറമേ അവർ യഥാക്രമം നക്ഷത്രങ്ങളുടെ ഉയരം, ചന്ദ്രന്റെ സ്ഥാനം എന്നിവ കണക്കാക്കിക്കൊണ്ട് അക്ഷാംശങ്ങളും രേഖാംശങ്ങളും നിർമ്മിച്ചു.
1843 -ൽ, മിച്ചൽ ക്വാക്കർ വിശ്വാസം ഉപേക്ഷിച്ച് യൂണിറ്റേറിയൻ തത്വങ്ങൾ പിന്തുടരാൻ തുടങ്ങിയെങ്കിലും ഇരുപത് വർഷങ്ങൾക്ക് ശേഷവും അവർ ഒരു യൂണിറ്റേറിയൻ പള്ളിയിൽ പോയിരുന്നില്ല.
ക്വാക്കേഴ്സിൽ നിന്നുള്ള അവരുടെ മാറ്റം കുടുംബവുമായി അകൽച്ചയുണ്ടാക്കിയില്ല.
ഈ കാലയളവിനെക്കുറിച്ച് വളരെക്കുറച്ചേ അറിയൂ, കാരണം അവരുടെ ചില സ്വകാര്യ രേഖകൾ 1846 -ന് മുമ്പുള്ളതാണ്.
1846 ലെ ഗ്രേറ്റ് ഫയർ സമയത്ത് തന്റെ രേഖകൾ സ്വകാര്യമായി സൂക്ഷിക്കാൻ അവർ സ്വന്തം രേഖകൾ കത്തിച്ചതായിപറയുന്നു.
"മിസ് മിച്ചൽസ് കോമറ്റ്" (1846-1849) കണ്ടുപിടിത്തം വാസർ കോളേജ് ഒബ്സർവേറ്ററിയിലെ താഴികക്കുടത്തിനുള്ളിൽ മരിയ മിച്ചൽ (ഇരിക്കുന്നു), അവരുടെ വിദ്യാർത്ഥി മേരി വാട്സൺ വിറ്റ്നിക്കൊപ്പം (നിൽക്കുന്നു).
ഏകദേശം 1877 ലെ ഫോട്ടൊ
1847 ഒക്ടോബർ 1 രാത്രി 10:50 ന്, മിച്ചൽ മൂന്ന് ഇഞ്ച് അപ്പർച്ചറും നാൽപത്തിയാറ് ഇഞ്ച് ഫോക്കൽ ലെങ്ത് ഉള്ള ഒരു ഡോളോണ്ട് റിഫ്രാക്റ്റിംഗ് ടെലിസ്കോപ്പ് ഉപയോഗിച്ച് 1847 VI (ആധുനിക പദവി C/1847 T1) ധൂമകേതു കണ്ടുപിടിച്ചു.
മുമ്പ് കാണാത്ത ഒരു അജ്ഞാത വസ്തു ആകാശത്തിലൂടെ പറക്കുന്നത് അവർ ശ്രദ്ധിച്ചു, അത് ഒരു ധൂമകേതുവാണെന്ന് അവൾ വിശ്വസിച്ചു.
ധൂമകേതു പിന്നീട് "മിസ് മിച്ചൽസ് കോമറ്റ്" എന്നറിയപ്പെട്ടു.
മിച്ചൽ തന്റെ പിതാവിന്റെ പേരിൽ 1848 ജനുവരിയിൽ സിലിമാൻസ് ജേർണലിൽ തന്റെ കണ്ടെത്തലിന്റെ ഒരു അറിയിപ്പ് പ്രസിദ്ധീകരിച്ചു.
അടുത്ത മാസം, അവർ ധൂമകേതുവിന്റെ ഭ്രമണപഥത്തിന്റെ കണക്കുകൂട്ടൽ സമർപ്പിച്ച്, യഥാർത്ഥ കണ്ടുപിടുത്തക്കാരനെന്ന അവകാശവാദം ഉറപ്പാക്കി.
ആ വർഷാവസാനത്തിൽ കണ്ടെത്തലിനും കണക്കുകൂട്ടലിനുമായി സെനെക്ക ഫാൾസ് കൺവെൻഷനിൽ മിച്ചൽ ആദരിക്കപ്പെട്ടു.
1848 ഒക്ടോബർ 6 ന് ഡെൻമാർക്ക് രാജാവ് ക്രിസ്റ്റ്യൻ എട്ടാമൻ കണ്ടെത്തലിന് മിച്ചലിന് സ്വർണ്ണ മെഡൽ സമ്മാനം നൽകി.
മിച്ചലിന്റെ കണ്ടെത്തലിന് രണ്ട് ദിവസങ്ങൾക്ക് ശേഷം ഫ്രാൻസെസ്കോ ഡി വിക്കോ അതേ ധൂമകേതുവിനെ സ്വതന്ത്രമായി കണ്ടെത്തിയെങ്കിലും ആദ്യം യൂറോപ്യൻ അധികാരികളെ അറിയിച്ചതിനാൽ മിച്ചലിന്റെ കണ്ടെത്തലിനെതിരെ താൽക്കാലികമായി ഒരു ചോദ്യം ഉയർന്നു.
എന്നാൽ ചോദ്യം മിച്ചലിന് അനുകൂലമായി  പരിഹരിക്കപ്പെടുകയും അവർക്ക് തന്നെ സമ്മാനം നൽകുകയും ചെയ്തു.
ജ്യോതിശാസ്ത്രജ്ഞരായ കരോലിൻ ഹെർഷൽ , മരിയ മാർഗരറ്റ് കിർച്ച് എന്നീ വനിതകൾ മാത്രമാണ് മിച്ചലിന് മുമ്പ് ധൂമകേതുവിനെ കണ്ടെത്തിയിട്ടുള്ളത്.
1848 -ൽ കത്ത് വഴിയാണ് അവാർഡ് അയച്ചതെങ്കിലും, 1849 മാർച്ച് വരെ മിച്ചലിന് നന്തുക്കറ്റിൽ അവാർഡ് ലഭിച്ചിരുന്നില്ല.
ഈ മെഡൽ ലഭിക്കുന്ന ആദ്യ അമേരിക്കക്കാരിയും ജ്യോതിശാസ്ത്രത്തിൽ അവാർഡ് ലഭിക്കുന്ന ആദ്യ വനിതയുമാണ് അവർ..
ഇന്റർമീഡിയറ്റ് വർഷങ്ങൾ (1849-1864)
തന്റെ കണ്ടെത്തലിന്റെയും അവാർഡിനെയും തുടർന്നുള്ള ദശകത്തിൽ അവരെക്കുറിച്ച് എഴുതിയ നൂറുകണക്കിന് പത്ര ലേഖനങ്ങളിലൂടെ മിച്ചൽ ഒരു സെലിബ്രിറ്റിയായി.
നാന്റകറ്റിലെ മിച്ചലിന്റെ വീട്ടിൽ, റാൽഫ് വാൾഡോ എമേഴ്സൺ, ഹെർമൻ മെൽവില്ലെ , ഫ്രെഡറിക് ഡഗ്ലസ് , സോജോർനർ ട്രൂത്ത് തുടങ്ങിയ അക്കാലത്തെ പ്രമുഖരായ നിരവധി അക്കാദമിക് വിദഗ്ധരെത്തി.
1849 -ൽ മിച്ചൽ യുഎസ് നോട്ടിക്കൽ അൽമാനാക് ഓഫീസിൽ ഏറ്റെടുത്ത യുഎസ് കോസ്റ്റ് സർവേയ്ക്കായി ഒരു കമ്പ്യൂട്ടിംഗ്, ഫീൽഡ് റിസർച്ച് സ്ഥാനം സ്വീകരിച്ചു.
ഗ്രഹങ്ങളുടെ പ്രത്യേകിച്ച് ശുക്രന്റെ ചലനങ്ങൾ ട്രാക്കുചെയ്യുന്നതും നാവിഗേഷനിൽ നാവികരെ സഹായിക്കുന്നതിന് അവയുടെ സ്ഥാനങ്ങൾ പട്ടികപ്പെടുത്തുന്നതുമായിരുന്നു അവരുടെ ജോലി.
1850 -ൽ അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസിൽ ചേർന്ന അവർ സ്മിത്സോണിയൻ ഇൻസ്റ്റിറ്റ്യൂട്ടിന്റെ ഡയറക്ടർ ജോസഫ് ഹെൻറി ഉൾപ്പെടെയുള്ള നിരവധി അംഗങ്ങളുമായി സൗഹൃദം സ്ഥാപിച്ചു.
മിച്ചൽ 1857 ൽ യൂറോപ്പിലേക്ക് പോയി.
വിദേശത്തായിരുന്നപ്പോൾ, മിച്ചൽ സമകാലീന യൂറോപ്യൻ ജ്യോതിശാസ്ത്രജ്ഞരായ സർ ജോൺ കരോലിൻ ഹെർഷൽ , മേരി സോമർവില്ലെ എന്നിവരുടെ നിരീക്ഷണകേന്ദ്രങ്ങളിൽ പര്യടനം നടത്തി.
നഥാനിയേൽ ഹത്തോണും കുടുംബവുമൊത്തുള്ള യാത്ര തുടരുന്നതിന് മുമ്പ് അലക്സാണ്ടർ വോൺ ഹംബോൾട്ട് , വില്യം വീവെൽ , ആദം സെഡ്ജ്‌വിക്ക് എന്നിവരുൾപ്പെടെ നിരവധി പ്രകൃതിദത്ത തത്ത്വചിന്തകരുമായി അവർ സംസാരിച്ചു.
മിച്ചൽ ഒരിക്കലും വിവാഹം കഴിച്ചിട്ടില്ല, പക്ഷേ അവരുടെ ജീവിതത്തിലുടനീളം തന്റെ കുടുംബത്തോട് അടുപ്പം പുലർത്തി, 1888 ൽ സഹോദരി കേറ്റിനോടും കുടുംബത്തോടും മസാച്ചുസെറ്റ്സിലെ ലിന്നിൽ താമസിക്കുകയുംചെയ്തു.
വാസർ കോളേജിലെ പ്രൊഫസർഷിപ്പ് (1865-1888)
മിച്ചലിന് കോളേജ് വിദ്യാഭ്യാസം ഉണ്ടായിരുന്നില്ലെങ്കിലും, 1865 -ൽ വാസർ കോളേജിന്റെ സ്ഥാപകനായ മാത്യു വാസ്സർ അവളരെ വാസർ കോളേജിൽ ജ്യോതിശാസ്ത്ര പ്രൊഫസറായി നിയമിക്കുകയും, അങ്ങനെ മിച്ചൽ ജ്യോതിശാസ്ത്രത്തിന്റെ ആദ്യ വനിതാ പ്രൊഫസറാകുകയും ചെയ്തു.
ഫാക്കൽറ്റിയിൽ നിയമിതനായ ആദ്യ വ്യക്തിയായ മിച്ചൽ, വാസർ കോളേജ് ഒബ്സർവേറ്ററി ഡയറക്ടറായും തിരഞ്ഞെടുക്കപ്പെടുകയും രണ്ട് പതിറ്റാണ്ടിലേറെആ പദവിയിൽ തുടരുകയും ചെയ്തു.
പ്രൊഫസർ ആയിരിക്കുമ്പോൾ സയന്റിഫിക് അമേരിക്കൻ എന്ന ജ്യോതിശാസ്ത്ര കോളം മിച്ചൽ എഡിറ്റ് ചെയ്തു.
മിച്ചലിന്റെ മാർഗനിർദേശപ്രകാരം വാസർ കോളേജ് 1865 മുതൽ 1888 വരെ ഹാർവാർഡ് സർവകലാശാലയേക്കാൾ കൂടുതൽ വിദ്യാർത്ഥികളെ ഗണിതത്തിലും ജ്യോതിശാസ്ത്രത്തിലും ചേർത്തു.
1869 -ൽ മിച്ചൽ മേരി സോമർവില്ലിനോടും എലിസബത്ത് കാബോട്ട് അഗാസീസിനോടും ഒപ്പം അമേരിക്കൻ ഫിലോസഫിക്കൽ സൊസൈറ്റിയിലേക്ക് തിരഞ്ഞെടുക്കപ്പെട്ട ആദ്യ വനിതകളിൽ ഒരാളായി.
ഹാനോവർ കോളേജ്, കൊളംബിയ യൂണിവേഴ്സിറ്റി , റട്ജേഴ്സ് ഫീമെയിൽ കോളേജ് എന്നിവ മിച്ചലിന് ഓണററി ബിരുദങ്ങൾ നൽകി.
മിച്ചൽ അവരുടെ ക്ലാസ്സുകളിൽ തന്റെ പാരമ്പര്യേതര അധ്യാപന രീതികൾ പലതും പരിപാലിച്ചു: അവർ ഗ്രേഡുകളോ അഭാവമോ റിപ്പോർട്ട് ചെയ്തില്ല; ഒപ്പം ചെറിയ ക്ലാസുകൾക്കും വ്യക്തിഗത ശ്രദ്ധയ്ക്കും വേണ്ടി വാദിച്ചു; കൂടാതെ അവർ പാഠങ്ങളിൽ സാങ്കേതികവിദ്യയും ഗണിതവും ഉൾപ്പെടുത്തി.
അവരുടെ വിദ്യാർത്ഥികളുടെ കരിയർ ഓപ്ഷനുകൾ പരിമിതമാണെങ്കിലും, അവരുടെ ജ്യോതിശാസ്ത്ര പഠനത്തിന്റെ പ്രാധാന്യം അവർ ഒരിക്കലും സംശയിച്ചിരുന്നില്ല.
"ജ്യോതിശാസ്ത്രജ്ഞരെ ഉണ്ടാക്കുമെന്ന് എനിക്ക് പ്രതീക്ഷിക്കാനാകില്ല, എന്നാൽ ആരോഗ്യകരമായ ചിന്താ രീതികളിലൂടെയുള്ള പരിശ്രമത്തിലൂടെ നിങ്ങൾ നിങ്ങളുടെ മനസ്സിനെ ഊർജ്ജസ്വലമാക്കുമെന്ന് ഞാൻ പ്രതീക്ഷിക്കുന്നു" അവർ തന്റെ വിദ്യാർത്ഥികളോട് പറഞ്ഞു.
"ചെറിയ കാര്യങ്ങളിൽ നമ്മൾ അസ്വസ്ഥരാകുമ്പോൾ, നക്ഷത്രങ്ങളെ നോക്കുന്നത് നമ്മുടെ സ്വന്തം താൽപ്പര്യങ്ങളുടെ നിസ്സാരത കാണിക്കും" അവർ പറഞ്ഞു.
മിച്ചലിന്റെ സ്വന്തം ഗവേഷണ താൽപ്പര്യങ്ങൾ തികച്ചും വ്യത്യസ്തമായിരുന്നു.
വ്യാഴം , ശനി തുടങ്ങിയ ഗ്രഹങ്ങളുടെയും അവയുടെ ഉപഗ്രഹങ്ങളുടെയും ചിത്രങ്ങൾ അവർ എടുത്തു, അതോടൊപ്പം അവർ നെബുലകൾ , ഇരട്ട നക്ഷത്രങ്ങൾ , സൂര്യഗ്രഹണം എന്നിവ പഠിച്ചു.
മിച്ചൽ തന്റെ നിരീക്ഷണങ്ങളെ ചുറ്റിപ്പറ്റിയുള്ള സിദ്ധാന്തങ്ങൾ വികസിപ്പിച്ചെടുത്തു.
ഫീൽഡിലും വാസർ കോളേജ് ഒബ്സർവേറ്ററിയിലും ജ്യോതിശാസ്ത്രപരമായ നിരീക്ഷണങ്ങളിൽ മിച്ചൽ പലപ്പോഴും വിദ്യാർത്ഥികളെയും ഉൾപ്പെടുത്തി.
1868 -ൽ തന്നെ അവർ കണ്ണുകളാൽ സൗരകളങ്കങ്ങൾ രേഖപ്പെടുത്താൻ തുടങ്ങിയെങ്കിലും, അവരും അവരുടെ വിദ്യാർത്ഥികളും 1873 -ൽ എല്ലാ ദിവസവും സൌര കളങ്കങ്ങളുടെ ഫോട്ടോ എടുക്കാൻ തുടങ്ങി.
സൂര്യന്റെ ആദ്യത്തെ പതിവ് ഫോട്ടോഗ്രാഫുകളായിരുന്നു ഇവ.
സൗരകളങ്കങ്ങൾ സൂര്യപ്രകാശത്തിലെ മേഘങ്ങളല്ല കാവിറ്റികളാം എന്ന സിദ്ധാന്തം അവതരിപ്പിക്കാൻ ഇത് അവരെ അനുവദിച്ചു.
ജൂലൈ 29, 1878 ലെ പൂർണ്ണ സൂര്യഗ്രഹണം നിരീക്ഷിക്കാൻ മിച്ചലും അഞ്ച് സഹായികളും 4 ഇഞ്ച് ദൂരദർശിനിയുമായി ഡെൻവറിലേക്ക് യാത്ര ചെയ്തു.
അവരുടെ ശ്രമങ്ങൾ വസ്സാറിന്റെ ശാസ്ത്ര-ജ്യോതിശാസ്ത്ര ബിരുദധാരികളുടെ വിജയത്തിന് കാരണമായി.
അവരുടെ ഇരുപത്തിയഞ്ച് വിദ്യാർത്ഥികൾ ഹൂസ് ഹൂ ഇൻ അമേരിക്കയിൽ ഫീച്ചർ ചെയ്യപ്പെട്ടു.
കുറച്ചുകാലം വാസ്സറിൽ പഠിപ്പിച്ചതിനുശേഷം, പ്രശസ്തിയും പരിചയവും ഉണ്ടായിരുന്നിട്ടും, തന്റെ ശമ്പളം ചെറുപ്പക്കാരായ നിരവധി പുരുഷ പ്രൊഫസർമാരെക്കാൾ കുറവാണെന്ന് അവർ മനസ്സിലാക്കി.
മിച്ചലും ഫാക്കൽറ്റിയിൽ ഉണ്ടായിരുന്ന ഒരേയൊരു സ്ത്രീ ആയ അലിഡ അവെറിയും ശമ്പള വർദ്ധനവിന് നിർബന്ധിക്കുകയും അത് നേടുകയും ചെയ്തു.
അവളുടെ മരണത്തിന് ഒരു വർഷം മുമ്പ് 1888 ൽ വിരമിക്കുന്നതുവരെ അവർ വാസ്സർ കോളേജിൽ പഠിപ്പിച്ചു.
സാമൂഹ്യ ഇടപെടലുകൾ
1841-ൽ, ഫ്രെഡറിക് ഡഗ്ലസ് തന്റെ ആദ്യ പ്രസംഗം നടത്തിയ നാന്റക്കറ്റിലെ അടിമത്ത വിരുദ്ധ കൺവെൻഷനിൽ മിച്ചല് പങ്കെടുത്തു, കൂടാതെ തെക്കൻ കോട്ടൺ കൊണ്ട് നിർമ്മിച്ച വസ്ത്രങ്ങൾ ധരിക്കാൻ വിസമ്മതിച്ചുകൊണ്ട് അവർ അടിമത്ത വിരുദ്ധ പ്രസ്ഥാനത്തിൽ ഏർപ്പെടുകയും ചെയ്തു.
പിന്നീട് ഒരു പ്രൊഫസർ എന്ന നിലയിൽ അവർ നിരവധി സാമൂഹിക പ്രശ്നങ്ങളിൽ, പ്രത്യേകിച്ച് സ്ത്രീകളുടെ വോട്ടവകാശം , വിദ്യാഭ്യാസം എന്നിവയുമായി ബന്ധപ്പെട്ട പ്രശ്നങ്ങളിൽ ഇടപെട്ടു.
എലിസബത്ത് കാഡി സ്റ്റാൻടൺ ഉൾപ്പെടെയുള്ള വിവിധ വോട്ടർമാരുമായി അവർ സൗഹൃദം സ്ഥാപിച്ചു.
1873 -ൽ യൂറോപ്പിലേക്കുള്ള യാത്രയിൽ നിന്ന് മടങ്ങിയെത്തിയ ശേഷം, മിച്ചൽ ദേശീയ വനിതാ പ്രസ്ഥാനത്തിൽ ചേർന്നു, വിദ്യാഭ്യാസ പരിഷ്കരണത്തിനും ഉന്നത വിദ്യാഭ്യാസത്തിൽ സ്ത്രീകളുടെ പ്രോത്സാഹനത്തിനും വേണ്ടി സമർപ്പിക്കപ്പെട്ട ഒരു കൂട്ടായ്മയായ അസോസിയേഷൻ ഫോർ ദ അഡ്വാൻസ്മെന്റ് ഓഫ് വുമൺ (AAW) തുടക്കം കുറിക്കാൻ മിച്ചലും സഹായിച്ചു.
കേംബ്രിഡ്ജ് സർവകലാശാലയിലെ ഗിർടൺ കോളേജിൽ ഉന്നതവിദ്യാഭ്യാസത്തിനായി പോരാടുന്ന ഇംഗ്ലീഷ് വനിതകളുടെ പ്രവർത്തനങ്ങളെക്കുറിച്ച് "ദി ഹയർ എഡ്യുക്കേഷൻ ഓഫ് വുമൺ" എന്ന തലക്കെട്ടിൽ മിച്ചൽ അസോസിയേഷന്റെ ആദ്യ വനിതാ കോൺഗ്രസിനെ അഭിസംബോധന ചെയ്തു.
പാർട്ട് ടൈം ജോലി ചെയ്യുന്ന സ്ത്രീകൾക്ക് വിദ്യാഭ്യാസം നേടിക്കൊണ്ട് മിച്ചൽ അവരുടെ വിദ്യാഭ്യാസം നേടുന്ന പുരുഷന്മാരുടെ വേതനം ലഘൂകരിക്കുക മാത്രമല്ല, കൂടുതൽ സ്ത്രീകളെ തൊഴിൽ ശക്തിയിൽ പ്രാപ്തരാക്കുകയും ചെയ്തു.
ശാസ്ത്രത്തിലും ഗണിതത്തിലും സ്ത്രീകൾക്കായി അവർ ശ്രദ്ധ ക്ഷണിക്കുകയും പ്രാദേശിക സ്കൂൾ ബോർഡുകളിൽ സേവിക്കുന്നതിനായി വനിതാ കോളേജുകളെയും വനിതാ പ്രചാരണങ്ങളെയും പിന്തുണയ്ക്കാൻ മറ്റുള്ളവരെ പ്രോത്സാഹിപ്പിക്കുകയും ചെയ്തു.
1875 ലും 1876 ലും AAW- യുടെ പ്രസിഡന്റായി മിച്ചൽ സേവനമനുഷ്ഠിച്ചു.
സ്ത്രീകളുടെ പുരോഗതി വിശകലനം ചെയ്യുന്നതിനും പ്രോത്സാഹിപ്പിക്കുന്നതിനുമായി ശാസ്ത്രത്തിന് ഒരു പ്രത്യേക സമിതി രൂപീകരിച്ച് നേതൃത്വം നൽകുന്നതിനായി പ്രസിഡന്റ് പദവി ഒഴിഞ്ഞ അവർ 1889 ൽ മരിക്കുന്നതുവരെ ആ സ്ഥാനം വഹിച്ചു.
മരണം സ്മിത്സോണിയൻ ഇൻസ്റ്റിറ്റ്യൂഷൻ നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയിൽ പ്രദർശിപ്പിച്ചിരിക്കുന്ന മരിയ മിച്ചലിന്റെ ദൂരദർശിനി
മിച്ചൽ 1889 ജൂൺ 28 ന് 70 ആം വയസ്സിൽ മസ്തിഷ്ക രോഗത്താൽ മസാച്യുസെറ്റ്സിലെ ലിന്നിൽ വച്ച് അന്തരിച്ചു.
നന്തുക്കറ്റിലെ പ്രോസ്പെക്റ്റ് ഹിൽ സെമിത്തേരിയിൽ 411-ാം നമ്പറിൽ അവരെ അടക്കം ചെയ്തു.
അവരുടെ മരണ ശേഷം മരിയ മിച്ചൽ അസോസിയേഷൻ എന്ന സംഘടന ദ്വീപിലെ ശാസ്ത്രങ്ങളും മിച്ചലിന്റെ പ്രവർത്തനങ്ങളും സംരക്ഷിക്കുന്നതിനായി നാന്റക്കറ്റിൽ സ്ഥാപിതമായി.
അസോസിയേഷന്റെ നേതൃത്വത്തിൽ ഒരു നാച്ചുറൽ ഹിസ്റ്ററി മ്യൂസിയം, അക്വേറിയം, സയൻസ് ലൈബ്രറി, മരിയ മിച്ചലിന്റെ ഹോം മ്യൂസിയം, അവരുടെ ബഹുമാനാർത്ഥം ഒരു നിരീക്ഷണാലയം, മരിയ മിച്ചൽ ഒബ്സർവേറ്ററി എന്നിവ പ്രവർത്തിക്കുന്നു.
ദേശീയ വനിതാ ചരിത്ര പദ്ധതിയിലൂടെ 1989 -ൽ മിച്ചലിന് ദേശീയ വനിതാ ചരിത്ര മാസ ബഹുമതി നൽകി.
1994 -ൽ അവരെ നാഷണൽ വിമൻസ് ഹാൾ ഓഫ് ഫെയിമിൽ ഉൾപ്പെടുത്തി.
രണ്ടാം ലോകമഹായുദ്ധകാലത്തെ ലിബർട്ടി കപ്പലായ എസ്എസ് മരിയ മിച്ചൽ , ന്യൂയോർക്കിലെ മെട്രോ നോർത്ത് കമ്യൂട്ടർ റെയിൽ‌റോഡിന്റെ ( വാസർ കോളേജിനടുത്തുള്ള പോഫ്‌കീപ്പിയിലെ ഹഡ്‌സൺ ലൈൻ എൻഡ്‌പോയിന്റിനൊപ്പം) മരിയ മിച്ചൽ കോമറ്റ് എന്ന ട്രെയിൻ എന്നിവ അവരുടെ ബഹുമാനാർഥം പേര് നൽകിയവയാണ്.
അവരുടെ ബഹുമാനാർത്ഥം ചന്ദ്രനിലെ ഒരു ഗർത്തത്തിന് അവരുടെ പേര് നൽകിയിട്ടുണ്ട്.
2013 ആഗസ്റ്റ് 1 ന് ഗൂഗിൾ , മരിയ മിച്ചലിനെ ഒരു ഗൂഗിൾ ഡൂഡിൽ നൽകി ആദരിച്ചു, ഡൂഡിലിൽ മിച്ചലിനെ മേൽക്കൂരയുടെ മുകളിൽ നിന്നും ധൂമകേതുക്കളെ തേടി ദൂരദർശിനിയിലൂടെ നോക്കുന്നതായി കാർട്ടൂൺ രൂപത്തിൽ കാണിക്കുന്നു.
തന്റെ ജീവിതത്തിൽ, മിച്ചൽ റോയൽ സൊസൈറ്റി കാറ്റലോഗിൽ ഏഴ് ഇനങ്ങളും സില്ലിമാന്റെ ജേണലിൽ തന്റെ നിരീക്ഷണങ്ങൾ വിശദീകരിക്കുന്ന മൂന്ന് ലേഖനങ്ങളും പ്രസിദ്ധീകരിച്ചു.
ഹവേഴ്സ് അറ്റ് ഹോം , സെഞ്ച്വറി , അറ്റ്ലാന്റിക് എന്നിവയിൽ മൂന്ന് ജനപ്രിയ ലേഖനങ്ങളും മിച്ചൽ രചിച്ചിട്ടുണ്ട്.
അവലംബം ഓൺലൈൻ ഉറവിടങ്ങൾ "ധൂമകേതു കണ്ടുപിടിച്ചതിന് ഡെൻമാർക്ക് രാജാവിന്റെ പ്രതിഫലത്തിന്റെ അറിയിപ്പ്", MNRAS 2 (1832) 59 "മിസ് മിച്ചൽസ് ധൂമകേതുവിന്റെ ഘടകങ്ങൾ", MNRAS 8 (1848) 130 "ഡെൻമാർക്കിന്റെ രാജാവിന്റെ ധൂമകേതു മെഡൽ നിർത്തലാക്കൽ", AJ 1 (1850) 56 ( ഫസ്റ്റ് വാർ ഓഫ് ഷ്ലെസ്വിഗിസ് കാരണം) Maria Mitchell എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about മരിയ മിച്ചൽ at Internet Archive അച്ചടിച്ച ഉറവിടങ്ങൾ കെൻഡൽ, ഫെബി മിച്ചൽ.
മരിയ മിച്ചൽ: ലൈഫ്, ലെറ്റേഴ്സ്, ജേണൽസ് .
ബോസ്റ്റൺ: ലീ ഷെപ്പാർഡ്, 1896.
(അച്ചടിക്ക് പുറത്ത്; അവരുടെ സഹോദരി സമാഹരിച്ചത്) എംഡബ്ല്യു വിറ്റ്നി, ഇൻ മെമ്മോറിയം , (പോഫ്കീപ്സി, NY, 1889) എംകെ ബാബിറ്റ്, മരിയ മിച്ചൽ ആസ് ഹെർ സ്റ്റുഡെന്റ്സ് നോ ഹെർ , (പോഫ്കീപ്സി, NY, 1912) ആൽബേഴ്സ്, ഹെൻറി എഡിറ്റർ "മരിയ മിച്ചൽ, എ ലൈഫ് ഇൻ ജേണൽസ് ആൻഡ് ലെറ്റേഴ്സ്" കോളേജ് അവന്യൂ പ്രസ്സ്, ക്ലിന്റൺ കോർണേഴ്സ്, NY, 2001.
(ഹെൻറി ആൽബേഴ്സ് വാസർ കോളേജിലെ അഞ്ചാമത്തെ മരിയ മിച്ചൽ ജ്യോതിശാസ്ത്ര പ്രൊഫസറായിരുന്നു.) ടോർജെസൺ, എലിസബത്ത് ഫ്രേസർ, കോമറ്റ് ഓവർ നാൻ‌ടക്കറ്റ്: മരിയ മിച്ചൽ ആൻഡ് ഹെർ ഐലന്റ്: ദ സ്റ്റോറി ഓഫ് അമേരിക്കാസ് ഫസ്റ്റ് വുമൺ അസ്ട്രോണമർ , (റിച്ച്മണ്ട്, IN: ഫ്രണ്ട്സ് യുണൈറ്റഡ് പ്രസ്സ്, 1984) റെനി ബെർഗ്ലാൻഡ്, മരിയ മിച്ചൽ ആൻഡ് സയൻസ് ഓഫ് സയൻസ്: ആൻ അസ്ട്റോണമ്ർ അമങ് അമേരിക്കൻ റൊമാന്റിക്സ് , ബീക്കൺ പ്രസ്സ്, ബോസ്റ്റൺ, 2008.
റൈറ്റ്, ഹെലൻ, സ്വീപ്പർ ഇൻ ദി സ്കൈസ്: ദി ലൈഫ് ഓഫ് മരിയ മിച്ചൽ , (കോളേജ് അവന്യൂ പ്രസ്സ്, ക്ലിന്റൺ കോർണേഴ്സ്, NY, 1997. ISBN 1-883551-70-6 . (1949 പതിപ്പിന്റെ അനുസ്മരണ പതിപ്പ്. റൈറ്റ് വാഷിംഗ്ടൺ ഡിസിയിൽ ജനിച്ചു, വാസറിലും പിന്നീട് യുഎസ് നേവൽ ഒബ്സർവേറ്ററിയിലും മൗണ്ട് വിൽസൺ ഒബ്സർവേറ്ററിയിലും ജ്യോതിശാസ്ത്ര വകുപ്പിൽ അസിസ്റ്റന്റായി സേവനമനുഷ്ഠിച്ചു. ജിയോയുടെ ജീവചരിത്രം എഴുതി. ഹേൽ ആൻഡ് പാലോമർ ഒബ്സർവേറ്ററി ഡബ്ല്യു. ഹാരോൾഡ് ഷാപ്ലി ട്രഷറി ഓഫ് സയൻസിന്റെ സഹ-പതിപ്പ്) പുറം കണ്ണികൾ എൻസൈക്ലോപീഡിയ ബ്രിട്ടാനിക്ക ജീവചരിത്ര വിവരങ്ങൾ Works by മരിയ മിച്ചൽ on Open Library at the Internet Archive മരിയ മിച്ചൽ അസോസിയേഷൻ മരിയ മിച്ചലിന്റെ യൂണിറ്റേറിയൻ യൂണിവേഴ്സലിസ്റ്റ് ജീവചരിത്രം പ്രോസ്പെക്ട് ഹിൽ സെമിത്തേരി ആസ്ട്രോണമിക്കൽ സൊസൈറ്റി ഓഫ് പസഫിക്കിൽ നിന്നുള്ള ഗ്രന്ഥസൂചിക എപ്പിസോഡ് 5: Archived 2021-04-18 at the Wayback Machine .
ബേബ്സ് ഓഫ് സയൻസ് Archived 2019-03-29 at the Wayback Machine .
പോഡ്കാസ്റ്റിൽ നിന്നുള്ള മരിയ മിച്ചൽ മരിയ മിച്ചൽ at Find a Grave മൈക്കൽസ്, ഡെബ്ര.
"മരിയ മിച്ചൽ" .
ദേശീയ വനിതാ ചരിത്ര മ്യൂസിയം.
സ്മിത്സോണിയൻ നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയിൽ വാസർ ടെലിസ്കോപ്പ് സ്ഥിതിചെയ്യുന്നു Archived 2021-09-18 at the Wayback Machine .
മുന്നറിയിപ്പ് ഇംഗ്ലീഷ് വിലാസം https://ml.wikipedia.org/wiki/Munnariyippu
2014ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമാണ് മുന്നറിയിപ്പ് .
ഛായാഗ്രാഹകനായ വേണു സംവിധാനം ചെയ്തിരിക്കുന്ന ഊ ചിത്രം നിർമ്മിച്ചിരിക്കുന്നത് ഗോൾഡ് കോയിൻ മോഷൻ പിക്ചേഴ്സിന്റെ ബാനറിൽ സംവിധായകൻ രഞ്ജിത്താണ് .
ഉണ്ണി ആർ. തിരക്കഥ രചിച്ചിരിക്കുന്ന മുന്നറിയിപ്പിലെ പ്രധാന കഥാപാത്രങ്ങൾ മമ്മൂട്ടിയും അപർണ ഗോപിനാഥുമാണ് .
ചിത്രത്തിൽ പൃഥ്വിരാജ് സുകുമാരൻ അതിഥി വേഷത്തിൽ എത്തുന്നു.
2014 ആഗസ്റ്റ് 22നു് പുറത്തിറങ്ങിയ ചിത്രം നിരൂപകരിൽ നിന്ന് വളരെ മികച്ച അഭിപ്രായമാണ് നേടിയത്.
അഭിനേതാക്കൾ മമ്മൂട്ടി - സി.കെ. രാഘവൻ അപർണ ഗോപിനാഥ് - അഞ്ജലി അറക്കൽ രഞ്ജി പണിക്കർ ജോയ് മാത്യു - ചന്ദ്രാജി സൈജു കുറുപ്പ് - രാജീവ് തോമസ് പൃഥ്വിരാജ് - ചാക്കോച്ചൻ (അതിഥി വേഷം) കൊച്ചുപ്രേമൻ വി.കെ. ശ്രീരാമൻ നെടുമുടി വേണു - രാമമൂർത്തി പ്രതാപ് പോത്തൻ - കെ.കെ. മുത്തുമണി - പ്രിയ ജോസഫ് ജോഷി മാത്യു സുധീഷ് അവലംബം പുറംകണ്ണികൾ മുന്നറിയിപ്പ് ഇന്റർനെറ്റ് മൂവി ഡാറ്റാബേസിൽ
കായംകുളം കൊച്ചുണ്ണി (2018 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kayamkulam_Kochunni_(film)
ബോബി-സഞ്ജയ് ബ്രദേഴ്സ് തിരക്കഥ തയ്യാറാക്കി റോഷൻ ആൻഡ്രൂസ് സംവിധാനം ചെയ്ത് 2018 ൽ പുറത്തിറങ്ങിയ മലയാളചലച്ചിത്രമാണ് കായംകുളം കൊച്ചുണ്ണി .
കായംകുളം കൊച്ചുണ്ണിയുടെ ജീവിതത്തെ അടിസ്ഥാനമാക്കിയുള്ള ചിത്രത്തിൽ നിവിൻ പോളിയാണ് കൊച്ചുണ്ണിയുടെ വേഷത്തിലെത്തുന്നത്.
മോഹൻലാൽ ഇത്തിക്കര പക്കി എന്ന അതിഥി വേഷത്തിൽ എത്തുന്നു.
2018 ഒക്ടോബർ 11 ന് ചിത്രം റിലീസ് ചെയ്‌തു.
അഭിനേതാക്കളും കഥാപാത്രങ്ങളും മോഹൻലാൽ - ഇത്തിക്കരപക്കി (അതിഥി വേഷം) നിവിൻ പോളി - കായംകുളം കൊച്ചുണ്ണി സണ്ണി വെയ്ൻ - കേശവൻ പ്രിയ ആനന്ദ് - ജാനകി പ്രിയങ്ക തൈമേഷ് ബാബു ആന്റണി - തങ്ങൾ ഷൈൻ ടോം ചാക്കോ സുധീർ കരമന മണികണ്ഠൻ അവലംബങ്ങൾ പുറത്തേക്കുള്ള കണ്ണികൾ
അച്ഛനെയാണെനിക്കിഷ്ടം
സുരേഷ് കൃഷ്ണ സംവിധാനം ചെയ്ത് 2001-ൽ പുറത്തിറങ്ങിയ മലയാളചലച്ചിത്രമാണ് അച്ഛനെയാണെനിക്കിഷ്ടം .
എം.ജി. രാധാകൃഷ്ണന് മികച്ച സംഗീത സംവിധായകനുള്ള കേരള സ്റ്റേറ്റ് ഫിലിം അവാർഡ് ഈ ചിത്രത്തിന് ലഭിച്ചു.
അഭിനേതാക്കൾ മോഹൻലാൽ - മഹാദേവൻ (അതിഥി വേഷം) കലാഭവൻ മണി - ഭാസ്കരൻ ബിജു  മേനോൻ - ആനന്ദ് ലക്ഷ്മി  ഗോപാലസ്വാമി - സീത ജഗതി  ശ്രീകുമാർ - നളിനാക്ഷൻ അശ്വിൻ  തമ്പി - മണിക്കുട്ടൻ നന്ദു  ലാൽ - നന്ദൻ ദേവൻ - ഐസക് ശബ്ദട്രാക്ക്
The film's soundtrack contains 9 songs, all composed by M. G. Radhakrishnan and Lyrics by S. Ramesan Nair .
No. Title Singer(s) 1 "Aa Thathaa" M. G. Sreekumar , Ranjini Jose 2 "Kaatte Kaatte" M. G. Sreekumar 3 "Kaatte Kaatte" Radhika Thilak 4 "Kalivattam" Kalabhavan Mani 5 "Shalabham Vazhimaarumaa" M. G. Sreekumar , K. S. Chitra അവലംബം
മേക്കപ്പ്മാൻ ഇംഗ്ലീഷ് വിലാസം https://ml.wikipedia.org/wiki/Makeup_Man
ഷാഫി സംവിധാനം നിർവഹിച്ച് 2011 - ൽ പുറത്തിറങ്ങിയ മലയാളചലച്ചിത്രമാണ് മേക്കപ്പ്മാൻ .
പൃഥ്വിരാജ് , കുഞ്ചാക്കോ ബോബൻ എന്നിവർ ഇതിൽ അതിഥി താരങ്ങളായി അഭിനയിച്ചിരിക്കുന്നു.
അഭിനേതാക്കൾ പൃഥ്വിരാജ് - സൂപർസ്റ്റാർ പൃഥ്വിരാജ് (അതിഥി താരം) കുഞ്ചാക്കോ ബോബൻ - കുഞ്ചാക്കോ ബോബൻ (അതിഥി താരം) ജയറാം - ബാലു സിദ്ദിഖ് - സിദ്ധാർഥ് കാംമ്‌ന ജെത്‌മലാനി - അതിഥിതാരം ഷീല കൗർ - സൂര്യ / അനാമിക ഗാനങ്ങൾ # ഗാനം പാടിയത് ദൈർഘ്യം 1.
"മൂളിപ്പാട്ടും പാടി..."
കാർത്തിക്, കല്യാണി 2.
"ആരു തരും..."
മധു ബാലകൃഷ്ണൻ 3.
"കരിമുകിൽ..."
അഫ്സൽ അവലംബം പുറത്തേക്കുള്ള കണ്ണികൾ Preview-Review-Stills in SpiderKerala Archived 2011-02-26 at the Wayback Machine .
OneIndia article Archived 2011-07-21 at the Wayback Machine .
Nowrunning article Archived 2011-05-04 at the Wayback Machine .
Indiaglitz article Archived 2011-02-08 at the Wayback Machine .
mallumovies.org Article Archived 2011-02-16 at the Wayback Machine .
പതിനെട്ടാം പടി
പതിനെട്ടാം പടി 2019 ജൂലൈ 5ന് പ്രദർശനത്തിനെത്തിയ ഒരു മലയാളചലച്ചിത്രമാണ് .
അഭിനേതാവായി മലയാളസിനിമയിൽ എത്തിയ ശങ്കർ രാമകൃഷ്ണൻ സംവിധാനം ചെയ്യുന്ന ഈ ചിത്രത്തിൽ മമ്മൂട്ടി അമേരിക്കയിലെ സ്റ്റാൻഫഡ് യൂണിവേഴ്സിറ്റി പ്രൊഫസറായ ജോൺ എബ്രഹാം പാലക്കൽ എന്ന കഥാപാത്രത്തെ അവതരിപ്പിച്ചു.
എ.ച്ച് കാഷിഫ് ഈ 
ചിത്രത്തിന്റെ സംഗീത സംവിധാനം നിർവഹിച്ചു.
ഫസ്റ്റ് ലുക്ക് പോസ്റ്ററിൽ സ്മോക്കിങ്ങ് പൈപ്പുമായി സ്റ്റൈൽ വേഷത്തിലാണ് മമ്മൂട്ടി പ്രത്യക്ഷപ്പെട്ടത്.
നൂറോളം പുതുമുഖങ്ങൾ
അഭിനയിക്കുന്ന ഈ ചിത്രം ഏറ്റവും 
കൂടുതൽ പുതുമുഖങ്ങൾ ഉൾപെടുന്ന മലയാള സിനിമ എന്ന റെക്കോർഡ് സ്വന്തമാക്കിയിരുന്നു.
പൃഥ്വിരാജ് , ആര്യ , ഉണ്ണി മുകുന്ദൻ , മമ്മൂട്ടി തുടങ്ങിയവർ ഈ ചിത്രത്തിൽ അതിഥി താരങ്ങളായി എത്തി.
ഈ ചിത്രത്തിലെ മമ്മൂട്ടിയുടെ ലുക്ക് വളരെയധികം ശ്രദ്ധിക്കപ്പെട്ടു.
സാമ്പ്രദായിക വിദ്യഭ്യാസ രീതികളുടെ പൊള്ളത്തരങ്ങളും വിദ്യഭ്യാസ മേഖലയിലെ കീഴ്‌വഴക്കങ്ങളെയുമാണ് ഈ ചിത്രത്തിൽ വരച്ചു കാട്ടിയത്.
സമകാലിക വിദ്യഭ്യാസരീതികൾക്ക് ഒരു ബദൽ എന്ന് വിശേഷിപ്പിക്കാവുന്ന ‘സ്കൂൾ ഓഫ് ജോയ്’ എന്ന സ്ഥാപനം നടത്തുന്ന അശ്വിൻ വാസുദേവ് (പൃഥ്വിരാജ് സുകുമാരൻ) എന്ന കഥാപാത്രത്തിൽ നിന്നുമാണ് സിനിമ തുടങ്ങുന്നത്.
‘സ്കൂൾ ഓഫ് ജോയ്’ എന്ന വുഡൻ ബോർഡിലെഴുതിയ അക്ഷരങ്ങൾക്കു പിറകിലെ കഥ അന്വേഷിച്ചെത്തിയവർക്കു മുന്നിൽ അശ്വിൻ വാസുദേവ് തന്റെ കഥ പറയുകയാണ്.
ആ കഥയിൽ രണ്ടു സ്കൂളുകളും അവിടുത്തെ ഗ്യാങ്ങുകളും ദീർഘവീക്ഷണമുള്ള ചില മനുഷ്യരും അധ്യാപകരുമൊക്കെ കഥാപാത്രങ്ങളായി എത്തുകയാണ്.
തിരുവനന്തപുരം നഗരത്തിലെ രണ്ടു പ്രധാന സ്കൂളുകൾ, പാവപ്പെട്ടവരുടെ മക്കൾ പഠിക്കുന്ന മോഡൽ സ്കൂളും പണക്കാരുടെ മക്കൾ മാത്രം പഠിക്കുന്ന ഇന്റർനാഷണൽ സ്കൂളും.
സമൂഹത്തിൽ പ്രത്യക്ഷത്തിൽ കാണാവുന്ന പണമുള്ളവൻ/ ഇല്ലാത്തവൻ തുടങ്ങിയ ദ്വന്ദ്വങ്ങളുടെ പ്രതിഫലനം തന്നെയാണ് ആ സ്കൂളുകളും.
ഒരേ പ്രായത്തിൽ രണ്ടു വ്യത്യസ്ത ജീവിതരീതികളിൽ, സൗകര്യങ്ങളിൽ, സംസ്കാരങ്ങളിൽ ജീവിക്കുന്നവർ.
അവർക്ക് പൊതുവായിട്ടെന്തെങ്കിലും ഉണ്ടെങ്കിൽ, അത് പ്രായത്തിന്റേതായ ചോരത്തിളപ്പും വാശിയും മാത്രമാണ്.
ക്വട്ടേഷൻ ടീമിനേക്കാളും വാശിയോടെ പരസ്പരം പോരടിക്കുന്ന വിദ്യാർത്ഥികൾ.
രണ്ടു സ്കൂളുകളിലും കുട്ടിപ്പടയ്ക്ക് രണ്ടു നേതാക്കളുണ്ട്, മോഡൽ സ്കൂളിൽ അത് അയ്യപ്പനാണെങ്കിൽ ഇന്റർനാഷണൽ സ്കൂളിൽ ആ നേതാവ് അശ്വിനാണ്.
ഇരു സ്കൂളുകൾ തമ്മിലുള്ള പോരാട്ടത്തിൻറ്റേയും, വിദ്യാഭ്യാസ മേഖലയിലെ പൊള്ളത്തരങ്ങളേയും ഈ ചിത്രത്തിലൂടെ പിന്നീട് പ്രേക്ഷകർക്ക് കാണുവാൻ സാധിക്കുന്നു.
അഭിനേതാക്കൾ അജയ് രാധാകൃഷ്ണൻ- അയ്യപ്പന്റെ ചെറുപ്പകാലം അശ്വിൻ ഗോപിനാഥ്- അശ്വിൻ വാസുദേവിൻറ്റെ ചെറുപ്പകാലം അംമ്പി നീനാസം- ആറ്റുകാൽ സുരൻ ജോമോൻ- ഹരിലാൽ സുമേഷ് മൂർ- അമ്പോറ്റി അശ്വത് ലാൽ- സഖാവ് അഭയൻ ജിതിൻ പുത്തംശ്ശേരി- ഗിരി വിവേക് പ്രേമചന്ദ്രൻ- മോൻറ്റി ഹരിശങ്കർ എസ്സ് ജി- ടിട്ടുമോൻ നകുൽ തമ്പി- സോണി പ്രിൻസ് ശ്രീചന്ദ്- അജിത് നായർ രോഹിത് കുമാർ രഗ്മി- നേപ്പാളി ഷഹിം സഫർ- ഇമ്പ്രു ആദം- സ്ക്രൂ ജോർജ് വിജീഷ്- കൊമ്പി സന്ദീപ്- ഡോൺ സംഗീത്- ഡ്യൂക്ക് വാഫാ ഖദീജ റഹ്മാൻ- ഏയ്ഞ്ചൽ അർഷ ബിജു-ദേവി അനഘ അശോക്- ദിവ്യ ഹരിണി സുന്ദരരാജൻ- അന്ന ജോസ് ധന്യ വർമ- ധാനു/ജേർണലിസ്റ്റ് കൃഷ്ണേന്ദു- അയ്യപ്പന്റെ സഹോദരി ചന്ദുനാഥ് - ജോയ് എബ്രാഹം പാലയ്ക്കൽ പൃഥ്വിരാജ് സുകുമാരൻ - അശ്വിൻ വാസുദേവൻ (അതിഥി വേഷം) മമ്മൂട്ടി - ജോൺ എബ്രഹാം പാലക്കൽ (അതിഥി വേഷം) ഉണ്ണി മുകുന്ദൻ -ഡിസ്ട്രിക്ക് കലക്ടർ അജിത് കുമാർ ഐഎസ് (അതിഥി വേഷം) ആര്യ -മേജർ അയ്യപ്പൻ (അതിഥി വേഷം) ഷാജി നടേശൻ - സ്കൂൾ മാനേജർ മണിയൻപിള്ള രാജു -സുധീർ കുമാർ ലാലു അലക്സ് -നന്ദൻ മേനോൻ നന്ദു -ഹെഡ് കോൺസ്റ്റബിൾ വിജയൻ/അയ്യപ്പന്റെ അച്ഛൻ മുത്തുമണി - അയ്യപ്പന്റെ അമ്മ/ടീച്ചർ സുരാജ് വെഞ്ഞാറമൂട് - കണിയാപുരം നരേന്ദ്രൻ/വിദ്യാഭ്യാസ മന്ത്രി (അതിഥി വേഷം) ബിജു സോപാനം - ശലമോൻ പാലയ്ക്കൽ അഹാന കൃഷ്ണ - ആനി ടീച്ചർ ടി പാർവതി -സൂസൻ എബ്രഹാം പാലക്കൽ പ്രിയാമണി - ഗൗരി വാസുദേവ്/അശ്വിൻ വാസുദേവിൻറ്റെ സഹോദരി സാനിയ ഇയ്യപ്പൻ - സാനിയ മനോജ് കെ ജയൻ -സ്റ്റാൻലി മൂർ മുകുന്ദൻ - വി ജോസഫ് രാജീവ് പിള്ള -മോൻറ്റിയുടെ സഹോദരൻ മിഥുൻ എബ്രഹാം- ക്യാപ്റ്റൻ സന്തോഷ് കുമാർ ശരൺ പുതുമന- ആനിയുടെ സഹോദരൻ നിർമ്മാണം
ഈ ചിത്രത്തിന്റെ ചിത്രീകരണം 2019 ജനുവരിയിലാണ് ആരംഭിച്ചത്.
തിരുവനന്തപുരത്ത് വെച്ചായിരുന്നു
ഈ ചിത്രത്തിന്റെ ഭൂരിഭാഗം സീനുകളും ചിത്രീകരിച്ചത്.
മോഡേൺ
സ്കൂളിലേയും,ഇൻറ്റർനാഷണൽ സ്കൂളിലേക്കും വിദ്യാർത്ഥികൾ തമ്മിലുള്ള സംഘട്ടനം ചിത്രീകരിച്ചത് പൂജപ്പുര മൈതാനത്താണ്.
ഇൻറ്റർനാഷണൽ സ്കൂളിലെ വിദ്യാർത്ഥികളെ അയ്യപ്പൻ (ചെറുപ്പകാലം) വെല്ലുവിളിക്കുന്നത് ഈ മൈതാനത്തേക്ക് വരാനാണ്.
മഴയുടെ അകമ്പടിയോടെ ചിത്രീകരിച്ച ഈ സംഘട്ടനം രംഗം ഈ ചിത്രത്തിന്റെ പ്രധാന ആകർഷണം ആണ്.
Mathrubhumi.com
മേരാനാം ഷാജി
യൂണിവേഴ്സൽ സിനിമാസിന്റെ ബാനറിൽ ബി.രാകേഷ് നിർമ്മിച്ച് നാദിർഷ സംവിധാനം ചെയ്ത ചിത്രമാണ് മേരാനാം ഷാജി .
കോഴിക്കോട്, കൊച്ചി, തിരുവനന്തപുരം എന്നി സ്ഥലത്തിൽ മൂന്നു  ഷാജിമാർ ഒത്തുചേരുന്നതും തുടർന്നുണ്ടാകുന്ന സംഭവങ്ങളുമാണ് നർമ്മത്തിന്റെ അകമ്പടിയോടെ അവതരിപ്പിച്ചിരിക്കുന്നത്.
ബിജു മേനോൻ , ആസിഫ് അലി , ബൈജു സന്തോഷ് എന്നിവർ നായകന്മാരായി എത്തുന്ന ഈ ചിത്രത്തിൽ നിഖില വിമൽ ആണ് നായിക.
ശ്രീനിവാസൻ, മൈഥിലി , രഞ്ജിനി ഹരിദാസ് , കലാഭവൻ നവാസ് , ജി.സുരേഷ് കുമാർ , ടിനി ടോം , ജാഫർ ഇടുക്കി എന്നിവരാണ് മറ്റ് താരങ്ങൾ.
എമിൽ മുഹമ്മദ് ആണ് സംഗീതസംവിധാനം നിർവഹിച്ചിരിയ്ക്കുന്നത്.
മമ്മൂട്ടിയുടെ മാസ്റ്റർപീസ്നു ശേഷം വിനോദ് ഇല്ലംപള്ളിയും ഛായാഗ്രഹണവും ജോൺകുട്ടിയും ചിത്രസംയോജനവും ചേർനാണ് .2019 ഏപ്രിൽ 5ന് ഈ ചിത്രം തീയേറ്ററുകളിൽ എത്തി.
ഷാജി ഉസ്മാൻ ആസിഫ് അലി ...
ഷാജി ജോർജ് ബൈജു സന്തോഷ് ...
ഷാജി സുകുമാരൻ നിഖില വിമൽ ...
നീനു തോമസ് മൈഥിലി ..
ലൈല ഷാജി/ ഷാജി ഉസ്മാന്റെ ഭാര്യ ശ്രീനിവാസൻ ...
അഡ്വക്കേറ്റ് ലോറൻസ് ഹരീഷ് കണാരൻ .
(അതിഥി താരം ) കെ.ബി ഗണേഷ് കുമാർ ...
ഡൊമിനിക് ജോർജ് ആശ അരവിന്ദ് ...
ഡൊമിനിക്കിൻറ്റെ ഭാര്യ ധർമ്മജൻ ബോൾഗാട്ടി ...
കുന്തീശൻ സുരേഷ് കുമാർ ...
തോമസ്/നീനുവിന്റെ അച്ഛൻ സാവിത്രി ശ്രീധരൻ രഞ്ജിനി ഹരിദാസ് ...
ഡയാന സൗബിൻ ഷാഹിർ (അതിഥി താരം ) സംഗീതം
എമിൽ മുഹമ്മദാണ് ഈ ചിത്രത്തിൻറ്റെ സംഗീത സംവിധാനം നിർവഹിച്ചിരിയ്ക്കുന്നത്.
"മനസ്സുക്കുള്ളെ" ശ്രേയാ ഘോഷാൽ , രജ്ഞിത്ത് 04:22 2.
"മേരാം നാം ഷാജി" ജാസ്സി ഗിഫ്റ്റ് , നാദിർഷാ 3.
"മർഹബാ" ജാവേദ് അലി 04:10
കൂതറ ഇംഗ്ലീഷ് വിലാസം https://ml.wikipedia.org/wiki/Koothara
മോഹൻലാൽ അതിഥി താരമായി എത്തുന്ന ചിത്രമാണ് കൂതറ .
ശ്രീനാഥ് രാജേന്ദ്രൻ സംവിധാനവും ഷാഹുൽ ഹമ്മീദ് നിർമ്മാണവും നിർവഹിച്ചിരിക്കുന്നു മോഹൻലാലിനു പുറമേ ഭരത് , സണ്ണി വെയ്ൻ , ടോവിനോ തോമസ്‌ തുടങ്ങിയവർ അഭിനയചിരിക്കുന്നു.
ഗോപി സുന്ദർ സംഗീതവും നിർവഹിച്ചിരിക്കുന്നു യു ടിവി മോഷൻ പിക്ചേഴ്സ് ആണ് ചിത്രം തിയറ്ററിൽ എത്തിച്ചിരിക്കുന്നത് നിർമ്മാണം
സെക്കന്റ്‌ ഷോ എന്ന ചിത്രത്തിന് ശേഷം ശ്രീനാഥ് രാജേന്ദ്രൻ സംവിധാനം ചെയുന്ന ചിത്രമാണ് കൂതറ മോഹൻലാൽ ആദ്യ കാല നായിക രഞ്ജിനി പ്രാധാന്യമുള്ള ഒരു കഥാപാത്രത്തെയാണ് അവതരിപ്പിക്കുന്നത്‌.
ഫോർ ദി പീപ്പിൾ എന്ന ചിത്രത്തിന് ശേഷം ശക്തമായ ഒരു കഥാപാത്രത്തെയാണ്  കൂതറയിൽ അവതരിപ്പിക്കുന്നത്‌ .
ശ്രിത ശിവദാസ് ശിൽപ്പ എന്ന ഒരു ഗ്രാമീണ തനിമ ഉള്ള ഒരു കഥാപാത്രത്തെയാണ് അവതരിപ്പിക്കുന്നത്‌.2013 സെപ്റ്റംബർ.5 നു മോഹൻലാൽ  ആണ് കൂതറയുടെ ഒഫീഷ്യൽ ഫേസ്ബുക്ക്‌ പേജു പുറത്തു ഇറക്കിയത്.
കൂതറയുടെ ചിത്രികരണം 2013 സെപ്റ്റംബർ.25 നു കാലിക്കറ്റ്‌ സർവകലാശാലയുടെ എഞ്ചിനീയറിംഗ് ടെക്നോളജി ഇൻസ്റ്റിറ്റുറ്റിൽ ആണ് ആരംഭിച്ചത്.
കൂതറയുടെഒഫീഷ്യൽ പൊസ്റ്ററിനു ഇന്റർനാഷണൽ മൂവി പോസ്റ്റർ (ഐ എം പി)പുരസ്‌കാരം ലഭിച്ചിട്ടുണ്ട്.
കഥാപാത്രങ്ങൾ മോഹൻലാൽ -    ഉസ്താദ് സാലി (അതിഥി താരം) ഭരത് -   കുബ്രിൻ ടൊവിനോ തോമസ് - തരുൺ സണ്ണി വെയ്ൻ -    റാം ഭാവന ഗൗതമി നായർ ശ്രിത ശിവദാസ് - ശിൽപ്പ രഞ്ജിനി അരുൺ ബെന്നി ജനനി അയ്യർ മധുരിമ - ഷൈസ്റ്റ അവലംബം പുറത്തേക്കുള്ള കണ്ണികൾ
ജനകൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Janakan_(film) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മോഹൻലാൽ , സുരേഷ് ഗോപി എന്നിവർ അഭിനയിച്ച് 2010-ൽ പുറത്തിറങ്ങിയ ഒരു മലയാളചലച്ചിത്രമാണ് ജനകൻ .